《渔父》
宋代·方惟深

一叶生涯逐浪流，悠悠生事共萍浮。
蓑披残雪湘江晚，钩拂红尘渭水秋。
买酒解衣杨柳岸，得鱼吹火获庐洲。
兴阑却返扁舟去，半掩柴门古渡头。

作者简介：（1040—1122）宋兴化军莆田人，徙居长洲，字子通。方龟年子。早通经学，尤工于诗，为乡贡第一。后举进士不第，即弃去，躬耕田间，闲则读书。徽宗崇宁四年以遗逸荐，为兴化军助教。所为诗精诣警绝，甚为王安石所称赏。有《方秘校集》。